ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΤΡΙΤΟ
Αρ. Φύλλου 1236
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ
Αριθμ. 15323
Προκήρυξη θέσης καθηγητή της Σχολής Χημικών Μηχανικών του Εθνικού Μετσόβιου Πολυ-
τεχνείου με γνωστικό αντικείμενο «Αναλυτική
Χημεία - Χρωματογραφικές και ηλεκτροαναλυτικές τεχνικές».
Ο Πρύτανης του Εθνικού Μετσόβιου Πολυτεχνείου
ύστερα από εισήγηση της Γ.Σ. της Σχολής Χημικών Μηχανικών (συνεδρίαση 27.3.2024), λαμβάνοντας υπόψη
την από 21.2.2024 αίτηση εξέλιξης Επίκουρου Καθηγητή
με μονιμότητα και σύμφωνα με τις διατάξεις:
1. Tης υπό στοιχεία Φ.122.1/86/83263/Ζ2/30.6.2020
(Β’ 2657) απόφασης του Υπουργού Παιδείας και Θρησκευμάτων η οποία τροποποιεί την υπό στοιχεία Φ.122.1/
6/14241/Ζ2/27.1.2017 (Β’ 225) απόφαση του Υπουργού
Παιδείας, Έρευνας και Θρησκευμάτων,
2. της υπό στοιχεία Φ.122.1/6/14241/Ζ2/27.1.2017
απόφασης του Υπουργού Παιδείας, Έρευνας και Θρησκευμάτων με θέμα «α) Διαδικασία συγκρότησης των
εκλεκτορικών σωμάτων των ΑΕΙ, ρύθμιση θεμάτων
εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρ-
μογή των διατάξεων του άρθρου 19 του ν. 4009/2011
(Α’ 195) και του άρθρου 4 του ν. 4405/2016 (Α’ 129),
β) Ανάπτυξη και λειτουργία ηλεκτρονικού συστήματος
ολοκληρωμένης διαχείρισης διαδικασιών εκλογής και
εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία επίκουρων κα-
θηγητών, καθώς και κατάρτισης και τήρησης Μητρώων
εσωτερικών και εξωτερικών μελών» (Β’ 225),
3. της υπό στοιχεία Φ.122.1/192/26335/Β2/24.2.2014
εγκυκλίου του ΥΠΑΙΘ με θέμα «Προκηρύξεις εξέλιξης σε
θέσεις Καθηγητών (Επίκουρου Καθηγητή, Αναπληρωτή
Καθηγητή και Καθηγητή α’ βαθμίδας)»,
4. του άρθρου 304 παρ. 4 του ν. 4957/2022 (Α’ 141),
5. των άρθρων 463 παρ. 4 (Μεταβατικές διατάξεις Κεφαλαίου ΙΖ’) και 485 του ν. 4957/2022 (Α’ 141),
6. του άρθρου 15 παρ. 15(ζ), του άρθρου 21 παρ. 2(ιδ)
και του άρθρου 84 παρ. 10 του ν. 4485/2017 (Α’ 114),
7. τoυ άρθρου 30 του ν. 4452/2017 (Α’ 17),
8. τoυ άρθρου 19 του ν. 4009/2011 μετά την τροποποίησή του με το άρθρο 9 του ν. 4521/2018 (Α’  38),
9. των παρ. 8, 10, 12 και 13 του τέταρτου άρθρου του
ν. 4405/2016 (Α’ 129),
10. της παρ. 1 του άρθρου 77 και της παρ. 22(α) του
άρθρου 80 του ν. 4009/2011 (Α’ 195),
11. της παρ.  10 εδάφιο (γ) του άρθρου  9 του
ν. 4009/2011, η οποία αναριθμήθηκε σε παρ. 9 με το
άρθρο 3 του ν. 4076/2012, καθώς και της παρ. 6 εδάφιο
(ζ) του άρθρου 10 του ν. 4009/2011,
12. της παρ. 2 του Κεφαλαίου Α’ του άρθρου 6 του
ν. 2083/1992 (Α’ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69),
13. του π.δ. 134/1999 (Α’ 132),
14. της υπ’ αρ. 56955/10.11.2023 πρυτανικής απόφασης «Εκλογή Πρύτανη και τεσσάρων Αντιπρυτάνεων του
Εθνικού Μετσόβιου Πολυτεχνείου» (Υ.Ο.Δ.Δ. 1244),
15. της υπό στοιχεία Φ/149466/Ζ2/29.12.2023 «Παράταση των αναφερομένων στο άρθρο 463 του Κεφαλαίου
ΙΖ’ του ν. 4957/2022 (Α’ 141) προθεσμιών» (Β’ 7603).
Αποφάσισε την προκήρυξη (ανοικτή προκήρυξη) για
την πλήρωση μίας (1) θέσης Καθηγητή, ως εξής:
Εθνικό Μετσόβιο Πολυτεχνείο
Σχολή Χημικών Μηχανικών
Τομέας Ι «Χημικών Επιστημών»
Μία (1) θέση καθηγητή στη βαθμίδα του Αναπληρωτή
Καθηγητή με γνωστικό αντικείμενο: «Αναλυτική Χημεία Χρωματογραφικές και ηλεκτροαναλυτικές τεχνικές».
Περιγραφή:
Ανάπτυξη νέων αναλυτικών μεθόδων με έμφαση στις
χρωματογραφικές (αεριοχρωματογραφία, υγροχρωματογραφία, βιομιμητική χρωματογραφία) και στις ηλε-
κτροαναλυτικές τεχνικές (βολταμμετρία, αμπερομετρία).
Εφαρμογές στο περιβάλλον, στην αξιολόγηση βιοενεργών ενώσεων και στην ανάλυση τροφίμων (π.χ. έλεγχος
αυθεντικότητας τροφίμων). Εφαρμογή βιομιμητικής
χρωματογραφίας στην αξιολόγηση φαρμακοκινητικού
και τοξικολογικού προφίλ υποψηφίων φαρμάκων και
οικοτοξικότητας περιβαλλοντικών ρυπαντών (ποσοτικές σχέσεις κατακράτησης - δράσης). Εφαρμογή χη-
μειομετρικών τεχνικών (chemometrics) σε περιπτώσεις
μεγάλου όγκου αναλυτικών δεδομένων.
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1236/22.04.2024
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητάς μέσω του ηλεκτρονι-
κού συστήματος ΑΠΕΛΛΑ (https://apella.minedu.gov.
gr), μέσα σε αποκλειστική προθεσμία δύο (2) μηνών από
την ημερομηνία του εγγράφου της ανακοίνωσης της δημοσίευσης της Προκήρυξης αυτής στον Ημερήσιο Τύπο
μαζί με όλα τα αναγκαία για την κρίση δικαιολογητικά.
Μαζί με την αίτηση πρέπει να υποβάλουν:
1. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από ΑΕΙ
της αλλοδαπής, τότε ακολουθείται η διαδικασία του
άρθρου 304 παρ. 4 του ν. 4957/2022 (Α’ 141).
2. Βιογραφικό σημείωμα.
3. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
4. Διδακτορική διατριβή και άλλα επιστημονικά δημοσιεύματα.
Τα ανωτέρω αναγκαία για την κρίση δικαιολογητικά υποβάλλονται ηλεκτρονικά μαζί με την αίτηση της
υποψηφιότητας στο πληροφοριακό σύστημα «ΑΠΕΛΛΑ»
(https://apella.minedu.gov.gr).
5. Για την πιστοποίηση της υγείας των υποψηφίων
υποβάλλονται γνωματεύσεις α) παθολόγου ή γενικού
ιατρού και β) ψυχιάτρου, είτε του δημοσίου είτε ιδιωτών,
σύμφωνα με τα οριζόμενα στο άρθρο 7 του ν. 4210/2013
(Α’ 254), μετά την εκλογή.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης
και το πιστοποιητικό στρατολογικής κατάστασης τύπου Α’
θα αναζητηθούν αυτεπαγγέλτως από την υπηρεσία που
θα προβεί στην έκδοση της τελικής πράξης διορισμού.
Καταχωρούν ηλεκτρονικά αντίγραφο δελτίου αστυνομικής ταυτότητας ή διαβατηρίου και εφόσον πρό-
κειται για άρρενες υποψηφίους υπεύθυνη δήλωση του
ν. 1599/1986 όπου οι υποψήφιοι δεσμεύονται ότι θα
έχουν εκπληρώσει τις στρατιωτικές τους υποχρεώσεις
ή θα έχουν απαλλαγεί νόμιμα από αυτές πριν την έκδοση της πρυτανικής πράξης διορισμού τους. Το κώλυμα
της μη εκπλήρωσης των στρατιωτικών υποχρεώσεων
δεν ισχύει για πολίτες κράτους-μέλους της Ευρωπαϊκής
Ένωσης, στο οποίο δεν προβλέπεται όμοιο κώλυμα διορισμού.
Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού ΑΕΙ ή απολυτήριο Ελλη-
νικού Λυκείου ή εξαταξίου Γυμνασίου ή πιστοποιητικό
ελληνομάθειας Γ1 επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.
Η προκαλούμενη δαπάνη θα βαρύνει τον Προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 16 Απριλίου 2024
Ο Πρύτανης
ΙΩΑΝΝΗΣ ΧΑΤΖΗΓΕΩΡΓΙΟΥ
Ι
ΠΑΝΕΠΙΣΤΗΜΙΟ ΙΩΑΝΝΙΝΩΝ
Αριθμ. 17429/10-4-2024
Προκήρυξη για την πλήρωση μιας (1) θέσης μέλους Δ.Ε.Π. του Τμήματος Φιλολογίας της Φιλο-
σοφικής Σχολής του Πανεπιστημίου Ιωαννίνων
στη βαθμίδα του Καθηγητή πρώτης βαθμίδας
με γνωστικό αντικείμενο «Λατινική Φιλολογία».
Η Πρύτανης του Πανεπιστημίου Ιωαννίνων μετά από
εισήγηση της Συνέλευσης του Τμήματος Φιλολογίας (συνεδρία αρ. 873/12-03-2024) και λαμβάνοντας υπόψη την
από 20-12-2023 αίτηση εξέλιξης (υπ’ αρ. 580/20-12-2023)
Αναπληρωτή Καθηγητή και έχοντας υπόψη:
1. Την περ. ζ της παρ. 15 του άρθρου 15, την περ. ιδ την
παρ. 2 του άρθρου 21 και τις παρ. 9 και 10 άρθρου 84
του ν. 4485/2017 (Α’ 114),
2. τις παρ.  10 και 13 του άρθρου  τέταρτου του
ν. 4405/2016 (Α’ 129),
3. την παρ. 2 του άρθρου 16 του ν. 4009/2011 (Α’ 195),
όπως αντικαταστάθηκε από την περ. α της παρ. 1 του
άρθρου 30 του ν. 4452/2017 (Α’ 17),
4. την παρ. 1 του άρθρου 19 του ν. 4009/2011 (Α’ 195),
5. το άρθρο 20 του ν. 4009/2011 (Α’ 195),
6. την περ.  α της παρ.  22 του άρθρου  80 του
ν. 4009/2011(Α’ 195) και τις παρ. 8, 9 και 10 του άρθρου 84 του ν. 4485/2017 (Α’ 114),
7. την παρ. 4 του άρθρου 4 του ν. 2517/1997 (Α’ 160),
8. το άρθρο 23 του ν. 3549/2007 (Α’ 69),
9. το άρθρο 9 και το άρθρο 46 του ν. 4521/2018 (Α’ 38),
10. τον ν. 4957/2022 (Α’ 141),
11. τις διατάξεις της περ. Ιζ της παρ. 1 του άρθρου 15
του ν. 4957/2022 (Α’ 141),
12. την παρ. 3 του άρθρου 32 του ν. 4589/2019,
13. την παρ. 4 του άρθρου 463 του ν. 4957/2022,
όπως τροποποιήθηκε με την υπό στοιχεία Φ/149466/
Ζ2/29.12.2023 απόφαση (Β’ 7603) και της υπό στοιχεία
φ.122.1/5307/Ζ2/17.01.2024 εγκυκλίου,
14. το π.δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες Υπηρεσίες του χώρου Τριτοβάθμιας Εκπαίδευσης αρμοδιό-
τητας του ΥΠΕΠΘ» (Α’ 132),
15. το π.δ.  105/2013 «Μετονομασία Τμήματος και
Ίδρυση - συγκρότηση, κατάργηση και ανασυγκρότηση
Σχολών στο Πανεπιστήμιο Ιωαννίνων» (Α’ 137),
16. τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142),
17. της υπ’  αρ. 5795/16.11.2022 πράξης του Πρύτανη του Πανεπιστημίου Ιωαννίνων «Διαπίστωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1236/22.04.2024
συγκρότησης του Συμβουλίου Διοίκησης του Πανεπιστημίου Ιωαννίνων» (Υ.Ο.Δ.Δ. 1126),
18. της υπ’ αρ. 8501/21.12.2022 (Υ.Ο.Δ.Δ. 1201) διαπιστωτικής πράξης εκλογής Πρύτανη του Πανεπιστημίου
Ιωαννίνων,
19. της υπ’ αρ. 9717/18.01.2023 πράξης του Συμβουλίου Διοίκησης «Ορισμός των Αντιπρυτάνεων του Πανε-
πιστημίου Ιωαννίνων» (Υ.Ο.Δ.Δ. 54/2022),
20. της υπ’ αρ. 9716/23.01.2023 πράξης της Πρυτάνεως
του Πανεπιστημίου Ιωαννίνων «Καθορισμός του τομέα
ευθύνης, μεταβίβασης των επιμέρους αρμοδιοτήτων
στους τέσσερις (4) αντιπρυτάνεις του Πανεπιστημίου
Ιωαννίνων και καθορισμός της σειράς αναπλήρωσης της
Πρυτάνεως» (Β΄ 361),
21. της υπό στοιχεία Φ. 122.1/6/14241/Ζ2/31.01.2017
(Β’ 225) απόφασης του Υπουργού Παιδείας, Έρευνας και
Θρησκευμάτων όπως τροποποιήθηκε με την απόφαση
υπό στοιχεία Φ.122.1/86/83263/Ζ2/30-6-2020 (Β’ 2657)
του Υφυπουργού Παιδείας και Θρησκευμάτων, αποφάσισε την προκήρυξη (ανοικτή προκήρυξη) πλήρωσης μιας
(1) θέσης Καθηγητή στη βαθμίδα του Καθηγητή πρώτης
βαθμίδας ως εξής:
ΠΑΝΕΠΙΣΤΗΜΙΟ ΙΩΑΝΝΙΝΩΝ
ΦΙΛΟΣΟΦΙΚΗ ΣΧΟΛΗ ΤΜΗΜΑ ΦΙΛΟΛΟΓΙΑΣ
ΤΟΜΕΑΣ ΚΛΑΣΙΚΗΣ ΦΙΛΟΛΟΓΙΑΣ
Μία (1) θέση καθηγητή στη βαθμίδα του Καθηγητή
πρώτης βαθμίδας με γνωστικό αντικείμενο: «Λατινική
Φιλολογία» στον Τομέα Κλασικής Φιλολογίας του Τμήματος Φιλολογίας.
Συνοπτική περιγραφή γνωστικού αντικειμένου:
Η «Λατινική Φιλολογία» αποτελεί τμήμα των Κλασικών
Σπουδών. Εξετάζει την εμφάνιση, την εξέλιξη και την επιβίωση των ρωμαϊκών γραμματειακών ειδών, της ποίησης
(Έπος, Λυρική ποίηση, Δράμα, ελάσσονα επικά είδη) και
της πεζογραφίας (Ιστοριογραφία, Ρητορεία, Φιλοσοφία,
τεχνική Γραμματεία), από την αρχαϊκή εποχή έως και την
ύστερη αρχαιότητα. Περιλαμβάνει τη διδασκαλία των
παραπάνω γνωστικών αντικειμένων και της Μετρικής,
όσον αφορά τα ποιητικά είδη, καθώς και τη διδασκαλία
της Λατινικής Γλώσσας.
Καλούνται οι ενδιαφερόμενοι να εγγραφούν ως υποψήφιοι και να υποβάλουν αποκλειστικά και μόνο ηλε-
κτρονικά στο πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr) στη
δίμηνη αποκλειστική προθεσμία, την έναρξη και τη λήξη
της οποίας θα ορίσει η αρμόδια υπηρεσία του ιδρύματος,
ύστερα από τη δημοσίευση της σχετικής προκήρυξης
στην Εφημερίδα της Κυβερνήσεως και την ανάρτησή
της στο πληροφοριακό σύστημα ΑΠΕΛΛΑ και η οποία
θα αναφέρεται στο έγγραφο της ανακοίνωσης της δημοσίευσης της προκήρυξης αυτής στον Ημερήσιο Τύπο:
α) Αίτηση υποψηφιότητας (νοείται η υποβολή υποψηφιότητας μέσω πληροφοριακού συστήματος ΑΠΕΛΛΑ).
β) Όλα τα αναγκαία για την κρίση δικαιολογητικά και τα
οποία δεν έχουν ήδη καταχωρισθεί στο πληροφοριακό
σύστημα ΑΠΕΛΛΑ κατά την εγγραφή του.
Ως τέτοια νοούνται υποχρεωτικά:
1. Αντίγραφο δελτίου αστυνομικής ταυτότητας ή διαβατηρίου (σε περίπτωση αντικατάστασής του ή λήξης
της ισχύος του).
2. Ενημερωμένο βιογραφικό σημείωμα.
3. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
της αλλοδαπής, τότε ακολουθείται η διαδικασία της
παρ. 4 του άρθρου 304, σε συνδυασμό με τα ειδικώς οριζόμενα στο άρθρο 307, του ν. 4957/2022 (Α’ 141), όπως
έχουν αντικατασταθεί με την παρ. 2 του άρθρου 36 του
ν. 5029/2023 (Α’ 35).
4. Διδακτορική Διατριβή και άλλα επιστημονικά δημοσιεύματα.
5. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
6. Υπεύθυνη Δήλωση για την κατοχή ή όχι μόνιμης
θέσης στο Δημόσιο Τομέα. Εάν κατέχουν μόνιμη θέση
στο Δημόσιο θα αναφέρουν ότι θα παραιτηθούν με την
ανάληψη καθηκόντων τους. Σημειώνεται ότι η υποχρέωση καταχώρισης της εν λόγω υπεύθυνης δήλωσης δεν
αφορά το μέλος ΔΕΠ που υποβάλει υποψηφιότητα στην
εξέλιξή του.
Οι υποψήφιοι οφείλουν επίσης να καταχωρίζουν στο
πληροφοριακό σύστημα ΑΠΕΛΛΑ και όλα τα απαραίτητα
για την κρίση πρόσθετα δικαιολογητικά, τα οποία πιστοποιούν τα προβλεπόμενα στο άρθρο 9 του ν. 4521/2018
προσόντα εκλογής.
Επιπλέον:
α) Οι άρρενες υποψήφιοι οφείλουν να καταχωρίσουν
υπεύθυνη δήλωση του ν. 1599/1986 (Α’ 254) όπου δεσμεύονται ότι έχουν ήδη εκπληρώσει ή θα έχουν εκπλη-
ρώσει τις στρατιωτικές τους υποχρεώσεις ή θα έχουν
απαλλαγεί νόμιμα από αυτές πριν την έκδοση της πρυτανικής πράξης διορισμού τους. Το κώλυμα της μη εκ-
πλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
β) Οι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
Η μη υποβολή των ως άνω δικαιολογητικών, εντός της
ανωτέρω προθεσμίας, έχει ως συνέπεια να θεωρείται η
υποψηφιότητα του αιτούντος ως μη νομίμως υποβληθείσα.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, θα
κατατεθούν από τους υποψήφιους που θα εκλεγούν σε
θέση μέλους ΔΕΠ πριν την έκδοση της πρυτανικής πράξης διορισμού τους και σύμφωνα με τα οριζόμενα στο
άρθρο 7 του ν. 4210/2013 (Α’ 254), στην υπηρεσία που
θα προβεί στην έκδοση της τελικής πράξης διορισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1236/22.04.2024
- Το πιστοποιητικό γέννησης, θα αναζητηθεί αυτεπαγγέλτως από την υπηρεσία που θα προβεί στην έκδοση
της πρυτανικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλ-
λεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’ θα
αναζητηθούν αυτεπαγγέλτως από την υπηρεσία που θα
προβεί στην έκδοση της πρυτανικής πράξης διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η απόφαση αυτή να δημοσιευθεί στην Εφημερίδα της
Κυβερνήσεως.
Η Πρύτανης
ΑΝΝΑ ΜΠΑΤΙΣΤΑΤΟΥ
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ
ΠΑΝΕΠΙΣΤΗΜΙΟ ΑΘΗΝΩΝ
Διορθώσεις Σφαλμάτων
Στην υπ’  αρ. 771/19.3.2024 περίληψη πράξης του
Πρύτανη του Εθνικού και Καποδιστριακού Πανεπιστημίου Αθηνών, που δημοσιεύθηκε στην Εφημερίδα της
Κυβερνήσεως (Γ’ 1048) στη σελίδα 5012, στη στήλη Α,
διορθώνεται:
από το εσφαλμένο: «Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου:
1215079365/5.3.2024»,
στο ορθό: «Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1251079365/
5.3.2024» .
(Από το Εθνικό και Καποδιστριακό
Πανεπιστήμιο Αθηνών).

[Source: 20240301236.pdf | Tokens: 14142]